ISIGIDIMI SAMAXOSA, JULY 1, 1885.

50

libangwa ngama Bulu ase Transvaal ngoku. Ute kanti uziketele umncedisi okwa nje ngaye ukukutala, onobugcisa bokupata umzi, enjalo nje onobubele. Bavunyelwe ke ukuba basebenze kunye, leminyaka ilishumi linesibozo, bafumana intsikelelo enkulu emsebenzini wabo. Ushiywa ebuhlolokazini ke namhla, osel’eno nyanana ababini, u William Govan,—osand’ ukupumelela ngo April lo, engo sentloko kumakulu osixenxo (700) ayo yonke i Koloni, kuviwo Iwo Cape University School Elementary s umninawe wake ngu Edward Ashton, ose yinkwenkwana encinane keyena. Owamazibulo umntwana, oyintombazana, nantsiya yona inxulumene ngamacala imizimba yabo noyise, kodwa okwemipefumlo nabaya bebukana, bezidalwa ezitsha, ngo- vuyo oluhlambululekileyo kwela pezulu, nelapakade ikaya.

Ukuba kuko indawo epauleke ngapezu kwezinye esimilweni sika Mr. Bennie, luhlobo abezinikele ngalo emsebenzini we Nkosi yake, nase nkonzweni Yayo. Okwesiqu sake ebengazicingeli ni, nokuba kukusipina isimo sokuwupata lomsebenzi; evuma ukux'anyulwa nokuxamleka ngenxa yawo. Nje ngo yise simfumana evuma, ngapandle kokuti uyahlaziswa, uku “ Dubel’-udaka,” lokwaka indlu, njengokuba eb’ekwavuma ukufundisa incwadi, nokushumayela ivangeli. Simfumana, njengokuba owona msebenzi wake ebe yititshala nje, no mondli (Boarding-Master) wama Seminari, efanelwe sisihlalo sobongameli bomzi, nge xesha awatabata isikundla sika Dr. Stewart, oko u Gqira way’eye pesheya e Scotland nge 1874-75. Simfumana u Rulumente emnika iwonga lokuba ngu “ Mlamli | (lento ati ama Ngesi yi “Justice of the Peace,”) kwesi sitili sase Dikeni, ukuqubela kwelo xesba ade wawela ngalo ukuya Pesheya kwe Nciba. Simfumana ngo 1881 etunyelwa nomkake e Blythswood, ukuya kuncotula lomzi ekutshoneni eludakeni esingena kulucaza apa, xa kwakuse kute makata; wavuka, wapila lomzi kulo minyakana mibini babekona, nangani impilo yake yayise ibxekexwa, ukuze akululwe ngu Rev. James MacLaren, M.A., okona siteta nje. Ebuyile apo nge 1883, akatshongo ukuti,—Ndiyekeni ndipumle ngoku, kuba ndingena sifuba sokufundisa.— Hayi: akakucekisanga ukuba ngu mlimi nomkangeli wamasimi ase Lovedale, waqala elinye iqalo ukuvusa ilinga le 1872 lokuqeqesbwa kwabamnyama ebufameni. Okunene ke ate bukuqu nje nga kuqala amakowetu kwati kodwa ziyapela ezokuqala inyanga ezimbalwa babe sebe siti, “ E ! asimsebenzi lento! ngubani ongade ac'ite ixesba lake ngokuti ufunda ukulima? Yabe k'ona iyintoni na engafundwa kuko? ” Bate kwa oko pinzi, pinzi, ukuzimela abanye, nokulilahla elo lungelo abanye kusapo lwakowetu, befuna butyudeni bumbi. Wasala umnta’ka Bene, ewutwele ngokwake lomsebanzi ade aze kusishiya nje ngalo Mvulo we 8 ku June, 1885.

 E Lovedale u Mr. Bennie uzalise iminyaka emashumi mabini, esebenza ekondweni lika yise, ngo nkutalo, ngo inonde, nonyamezelo olukulu, ukulupanda oluhlanga lwetu ebunyameni. Baninzi kusapo akade elunqaka apa e Lovedale abaya kuwanqina lamazwi ; nabaya kuyilanda ngovuyo imbali yake, ngokumazi into abe yiyo kubo.

 Ngo kwase Rementeni ub’engo Mdala wo bandla lo Free Church. Iveki yako yokugqibola emhlabeni, ayingebaliswe liyilo elinje ngati uhlobo lwayo. Ukuba besinga zibonelanga ngawetu amehlo, sazivola ngezetu indlebe, besingeze sikolwe ukuba hleliwenje lunje na uqayiso lom-Kristu pezu kokufa; nobunyaniso bala mazwi ati,—“ Ebutatakeni ndiya kuqayisa ngamandla ako Tixo.” Yonke imini ye Cawa pambi kolu suku abube ngalo, uyigqibele ekubuliseni abafundisi naba fundisikazi balapa, izihlobo, nezicaka zake, elowo empakela ilizwi lemvuselelo, emshiya nesiyalo. Ingqondo yake ib’ibluzeke kakuhle, iyonke, kwada kwase kupeleni; ubuso bakazimla luvuyo nokucwayita. Izulu walityilelwa ngangokude avakale esiti, “ Andina kuluxela uyolo, nobumnandi bekaya endiya kulo; ’hleliwe nje lizwe

linje na, ’hleliwe nje likaya linje na eli ndiya kulo? ” Kwezontlungu zomzimba umpefumlo ub’uxolile, wonwabile, ’de u Msindisi weza kuwutabata ngokuzolileyo kusasa, emva kancinane kwexesha lesitoba lwalo mhla sesiwuxelile.

Uncwatywe ngolwe Sibini, nge 9 ku June, 1885, e Alice, ecaleni lentombazana yake, nakufupi kwe lodade wabo incwaba. Ewe, nantso imizimba yabo ilele apo, kodwa bona nabaya bebukana kwelinye ikaya, benobunye ubuntu, ngobuzalwana obubodwa; ’yise, ’nina, ’bazukulwana kunye, badumisa, bezukisa, ngokuqaqambileyo ezulwini i Nkosi yabo ebenzele okungaka

simfikele ngobunxamo, kuba ugule intsuku ezilishumi kupela. Yindodana eyafunda apa e Lovedale, nakuba apo yaqalela kona kukwesa kwa Wezo. Ungene e Lovedale ngo July, 1878, wapuma ngo December, 1881; wasel’eya kufundisa ekaya, e Bofolo, leminyaka ifikelele namhla esihlanwini. Ub’esand’ukuzeka, engekabi nawo nonyaka, intombi yakwase Bofolo, ayishiya namhla ingumhlolokazi. Kulencwadi kodwa siyitunyelwa ngu yise, sinovuyo ukubona ukuba ngomnye wabate balumka uku “ Kumbula u Mdali wake ngemini zobutsha; wazilungiselela ukuhla- ngana Naye.” Kuko lento abe nako ukulivuma elo culo lama 55 liti:—

“ Kangelani nizibone Izibele ezingaka,

Ezityilwe ngu Msindisi Owafela tina bantu.”

Siyishicilela ngovuyo incwadi kayise. Siyabakuza ngo- kubahleloyo. Uti:—

“ MHLELI,—Uze uncede undifakele lamazwi atetwe ngu nyana wam ukunika kwuku kweli lizwe, upumze imipefumlo yabanintshi. Izwi lake lokuqala wati,—“ Niyawakumbulana amazwi awatetwa ngu Yesu kubafazi base Jerusalem P ” Wati,—“ Musani ukundililela, zilileleni okwenu.” Eyesibini indawo wati—“Akusokuhla ngelosi ukuza apa emhlabeni, kolwani ngamazwi endinixelela wona.” Wavuma ingoma kwi Culo la 55, Kaffir Hymn, wabulela uyise ngemisebenzi ayenzileyo kuye. Wayaleza abantwana bake besikolo ukuba bakolwe Enkosini, bangafundi incwadi yodwa. Wayaleza imitandazo kakulu ukuba makutandazwe. Uncede uwafake e Sigidimini Sama-Xosa. Utete amazwi amaninzi. Ndiyapela apo, ndim,

Bobi Tshona.”

Entoleni, Fort Beaufort, June 16, 1885.